section_heading: Povijest
paragraph_text: NHL je tvorilo deset momčadi tijekom dvadesetih godina prošloga stoljeća, ali posljedice Velike depresije ugasile su tri kluba tijekom ranih tridesetih, od kojih su dva prvonavedena već pokušala izbjeći gašenje trajnom selidbom: Pittsburgh Pirates/Philadelphia Quakers, Ottawa Senators/St. Louis Eagles i Montréal Maroons. Izbijanjem Drugog svjetskog rata, New York Americans gube novac i većinu svojih kanadskih igrača koji su otišli na ratišta. Izgasili su se 1942. ostavivši ligu na samo šest klubova.